cyanic-selkie/wikianc huggingface dataset:
கருப்பை வாய்ப் புற்றுநோய்
ஸ்கிரீனிங்
சோதனைத் திசுவைப் புரிந்தறியும் செயலுக்கான தானியங்கு தொழில்நுட்பங்கள் உருவாக்கப்பட்டு வருகின்றன. வழக்கமாக இது உயிரணுவியலாளர்களால் செய்யப்படுகிறது. துரதிர்ஷ்டவசமாக இது மொத்தத்தில் பார்க்கும் போது குறைந்த பயனையே தருகிறது என்று நிரூபிக்கப்பட்டுவிட்டது. இருப்பினும் மிகவும் சமீபத்திய திறனாய்வுகள் பொதுவாக மனித புரிந்தறிதலை விட இது மோசமாக இருக்க வாய்ப்பில்லை என அறிவுறுத்துகின்றன.
கருப்பையில் மனித பாப்பிலோமாவைரஸ் நோய்தொற்று இருப்பதை கண்டுபிடிக்கும் எச்.பி.வி பரிசோதனையானது கர்ப்பப்பை வாய்ப் புற்றுநோய் வகைப்படுத்தலுக்கு ஒரு புதிய உத்தியாக இருக்கிறது. இது பேப் ஸ்மியரை விட அதிக உணர்திறன் கொண்டது (தவறான எதிர்மறை முடிவுகளை கொடுக்கவே வாய்ப்புள்ளது), ஆனால் குறைவான தனிக்குறிப்புத் தன்மை கொண்டது (தவறான நேர்மறை முடிவுகளைக் கொடுக்க வாய்ப்புள்ளது) மேலும், வழக்கமான ஸ்கிரீனிங் சோதனையில் அதனுடைய பங்கு இன்னும் வளர்ச்சியில் உள்ளது. உலகம் முழுவதிலும் 99 சதவீதத்திற்கும் அதிகமாக பரவக்கூடிய கர்ப்பப்பை வாய்ப் புற்றுகளில் எச்.பி.வி இருக்கிறது. சில ஆராய்ச்சியாளர்கள் வழக்கமான கர்ப்பப்பை வாய் ஸ்கிரீனிங் சோதனையுடன் எச்.பி.வி பரிசோதனையும் செய்யப் பரிந்துரைக்கின்றனர். ஆனால், எச்.பி.வியின் பரவியுள்ள தன்மையைப் பொறுத்து (உடலுறவில் அதிக ஈடுபாடு இருப்பவர்களிடையே சுமார் 80% நோய்த்தொற்று வரலாறில் இது உள்ளது), வழக்கமான எச்.பி.வி பரிசோதனை அந்த நோய்தொற்றுள்ளவர்களுக்கு தவறான எச்சரிக்கையை ஏற்படுத்தும் என்று மற்றவர்கள் அறிவுறுத்துகிறார்கள்.
தோராயமாக்கப்பட்டு கட்டுப்படுத்தப்பட்ட சோதனையின் படி எச்.பி.வி பரிசோதனையானது, 32 முதல் 38 வரையிலான வயதுடைய பெண்களில் தொடந்த ஸ்கிரீனிங் பரிசோதனைகளினால் கண்டறியப்படும் கர்ப்பப்பை வாய்ப் புற்றுநோய் அல்லது தரம் 2 அல்லது 3 கர்ப்பப்பை வாய் உள்பக்க தோல் மேல்பகுதி செல் திசு மிகைப்பு நிகழ்வைக் குறைக்கிறது. ஒப்புமை ஆபத்துக் குறைப்பு 41.3 சதவீதமாக இருந்தது. இந்த ஆய்வில் இருந்த நோயாளிகளுக்கு இதே போன்ற ஆபத்து இருந்தது (63.0% பேருக்கு CIN 2-3 அல்லது புற்றுநோய் இருந்தது), இது 26% துல்லிய ஆபத்துக் குறைப்பிற்கு வழிகோலுகிறது. ஒருவர் பலன் பெறுவதற்காக 3.8 நோயாளிகளுக்கு சிகிச்சையளிக்கப்பட வேண்டும் (சிகிச்சையளிக்க வேண்டிய நோயாளிகளின் எண்ணிக்கை = 3.8). CIN 2-3யின் உயர் அல்லது குறை ஆபத்தில் இருக்கும் நோயாளிகளின் முடிவுகளை சரிசெய்வதற்கு இங்கே கிளிக் செய்க.
தடுப்பதற்கான தடுப்பு மருந்துகள்
புற்றுநோய்களில் கருப்பை புற்றுநோய்க்கு மட்டுமே தடுப்பூசி உள்ளது. பாலியல் வாழ்க்கையை தொடங்குவதற்கு முன்பே இந்த ஊசியை செலுத்திக்கொள்வதே அதிக பயனுள்ளது. டாக்டரின் ஆலோசனைப்படி பத்து முதல் 26 வயதுக்குள் இதனை செலுத்திக்கொள்ளலாம். 45 வயது வரை இது பலனளிக்கும். கர்ப்பிணிகள் இந்த ஊசியை செலுத்திக்கொள்ளக் கூடாது. இந்த ஊசி மருந்தை இரண்டு முறையாக செலுத்தவேண்டும். முதல் முறை செலுத்திய பின்பு, இரண்டு மாதங்கள் கழித்து அடுத்த ஊசியை போட்டுக்கொள்ளவேண்டும். வைரஸ் தொற்று புற்றுநோயாக மாறுவதற்கு முன்பு கண்டறிந்து சிகிச்சையும் பெறலாம்.
ஐந்து வருடத்திற்குள் இத்தகைய புற்றுநோய் வருமா என்பதை கண்டறிய நவீன பரிசோதனை முறை உள்ளது. அதன் பெயர்: எச்.பி.வி. டி.ஐ.வி.ஏ. இது தவிர பாப்ஸ்மியர் பரிசோதனையும் செய்துகொள்ளலாம். 30 வயதுக்கு மேற்பட்டவர்கள் ஐந்து வருடங்களுக்கு ஒருமுறை இந்த இரு பரிசோதனைகளையும் செய்துகொள்வது நல்லது. விரைவாக இந்த நோயை கண்டறிந்தால் மட்டுமே எளிதாக குணமடைய முடியும்.
கார்டாசில் என்பது மெர்க் & கோ. நிறுவனம் உற்பத்தி செய்யும் மற்றும் உரிமம் பெற்ற எச்.பி.வி வகைகள் 6, 11, 16 & 18 ஆகியவற்றை எதிர்த்துப் போராடும் ஒரு தடுப்பு மருந்தாகும். கார்டாசில் 98% செயல்திறனுள்ளதாக இருக்கிறது. . 2006 ஆம் ஆண்டு ஜூன் மாதம் US உணவு மற்றும் மருந்து நிர்வாகத்தினால் அங்கீகாரம் பெற்ற பிறகு இது இப்போது விற்பனை செய்யப்படுகிறது. EUவிலும் கார்டாசில் அங்கீகாரம் பெற்றுள்ளது.
கிளக்சோஸ்மித்கிளைனினால் உருவாக்கப்பட்ட செர்வாரிக்ஸ் என்று அழைக்கப்படும் ஒரு தடுப்பு மருந்து, எச்.பி.வி வகைகளான 16 மற்றும் 18ஐ தடுப்பதில் 92% செயல்திறனுள்ளதாக இருக்கிறது மற்றும் இது 4 ஆண்டுகளுக்கும் மேலாக பயன் தருவதாக நிரூபிக்கப்பட்டுள்ளது. சில இடங்களில் செர்வாரிக்ஸ் அங்கீகரிக்கப்பட்டுள்ளது மற்றும் வேறு சில இடங்களில் இன்னும் அங்கீகாரம் பெறுவதற்கான செயலில் உள்ளது.
மெர்க் & கோ. நிறுவனமோ அல்லது கிளக்சோஸ்மித்கிளைனோ இந்தத் தடுப்பு மருந்தை புதிதாகக் கண்டுபிடிக்கவில்லை. அமெரிக்காவில் உள்ள தேசிய புற்றுநோய் நிறுவனம், வாஷிங்டன் டி.சியில் உள்ள ஜார்ஜ்டவுன் பல்கலைக்கழகம், நியூயார்க்கில் உள்ள ரோசெஸ்டரின் பல்கலைக்கழகம், ஹானோவரில் உள்ள டார்ட்மவுத் கல்லூரி மற்றும் ஆஸ்திரேலியாவில் இருக்கும் பிரிஸ்பேனில் உள்ள குவின்ஸ்லாண்ட் பல்கலைகழகம் ஆகியவையால் தடுப்பு மருந்தின் முக்கிய உருவாக்கத்திற்கான செயல்படிகள் உருவாக்கப்பட்டதாகக் கூறப்படுகிறது. இந்த எல்லா தரப்பினர்களிடமும் இருந்து, மெர்க் & கோ நிறுவனமும் கிளாக்சோஸ்மித்கிளைனும் காப்புரிமை உரிமம் பெற்றுள்ளனர்.
தற்போது, கர்ப்பப்பை வாய்ப் புற்றுநோய் நோயாளிகளில் 70% நோயாளிகள் எச்.பி.வி வகைகள் 16 மற்றும் 18 ஆகிய இரண்டின் காரணத்தினால் பாதிக்கப்பட்டவர்களாவர். இனப்பெருக்க உறுப்பு மருக்கள் உள்ள நோயாளிகளில் 90% நோயாளிகள் எச்.பி.வி வகைகள் 6 மற்றும் 11ன் காரணமாக பாதிக்கப்பட்டவர்களாவர்.
ஆணுறைகள்
கருப்பை வாயில் புற்றுக்குமுன் சாத்தியமுள்ள மாற்றங்களுக்கு சிகிச்சை அளிப்பதில் ஆணுறைகள் பயனுள்ளதாக இருக்கலாம். விந்துநீர் உள்செல்வதால் புற்றுக்குமுன் சாத்தியமுள்ள மாற்றங்களின் (CIN 3) ஆபத்து அதிகரிக்கிறது, மேலும் ஆணுறைகளின் பயன்பாட்டினால் இந்த மாற்றங்கள் பின்னடைந்து எச்.பி.விலிருந்து குணமடைய உதவியாகிறது. விந்துநீரில் உள்ள புரோஸ்டாகிளாண்டின் கர்ப்பப்பை வாய் மற்றும் கருப்பைக்குரிய கட்டிகளின் வளர்ச்சிக்கு வித்திடுகிறது. இதனால் பாதிக்கப்பட்ட பெண்கள் ஆணுறைகளின் பயன்பாட்டினால் நன்மையடையாலாம் என்று ஒரு ஆய்வு அறிவுறுத்துகிறது.
பழங்கள் மற்றும் காய்கறிகள்
அதிகமாக காய்கறிகளை உண்ணுதல் எச்.பி.வி தொடர்ந்து வரும் ஆபத்தை 54% குறைக்கிறது. வாரத்திற்கு ஒருமுறையாவது பப்பாளியை உட்கொள்ளுதல் தொடர்ந்து வரும் எச்.பி.வி நோய்த்தொற்றை எதிர்விகிதத்தில் குறைக்கும்.
விட்டமின் A
ரெட்டினாலின் ஒரு குறிப்பிடத்தக்கக் குறைபாடு, கர்ப்பப்பை வாய் இயல்புப்பிறழ்ந்த வளர்ச்சி மற்றும் அதனைச் சாராமல் எச்.பி.வி நோய்த்தொற்றின் வாய்ப்பை அதிகரிக்கலாம் என வலுவற்ற ஆதாரங்கள் கூறுகின்றன. கர்ப்பப்பை வாய் இயல்புப்பிறழ்ந்த வளர்ச்சியின் ஆபத்துக் காரணிகளாக சீரம் நுண்ணிய-ஊட்டச்சத்துக்கள் உள்ளன என்று ஓரு குறுகிய இனஞ்சார்ந்த குழுவின் (நியூ மெக்ஸிக்கோவில் இருக்கும் அமெரிக்கர்கள்) ஒரு சிறிய (n~=500) கேஸ்-கண்ட்ரோல் ஆய்வு மதிப்பிட்டது. உயர்ந்த கால்பகுதியில் இருக்கும் பெண்களுடன் ஒப்பிடும் போது தாழ்ந்த சீரம் ரெட்டினால் கால்பகுதியில் இருக்கும் நோயாளிகளுக்கு CIN I ஆபத்து அதிகமாக இருக்கிறது.
எனினும், அவர்கள் ஒட்டுமொத்தமாக குறைவான சீரம் ரெட்டினால் கொண்டுள்ளது குறைபாட்டை உணர்த்துகிறது. நியூ மெக்ஸிக்கோ துணை-மக்கள்தொகையில், உயர்ந்த மட்டங்களுக்கு ஓரளவு நெருக்கமான சீரம் ரெட்டினால் அளவையே 20% தாழ் மட்டத்தில் உள்ளவர்கள் கொண்டுள்ளதாக, நல்லூட்டச்சத்துடைய மக்கள்தொகையில் செய்யப்பட்ட சீரம் ரெட்டினால் ஆய்வு வெளிப்படுத்துகிறது.
விட்டமின் சி
தாழ்ந்த கால்பகுதியில் இருப்பவர்கள் எடுத்துக்கொள்வதோடு ஒப்பிட்டால் மேல் கால்மானத்தில் விட்டமின் C எடுத்துக்கொள்ளும் பெண்களுக்கு வகை-குறிப்பிட்ட தொடந்து வரும் எச்.பி.வி நோய்த்தொற்றின் ஆபத்து குறைவாக இருக்கிறது.
விட்டமின் இ
தொக்கோபெரோல்களின் சீரத்தின் அளவு குறைவாக உள்ளவர்களோடு ஒப்பிடும் போது அதிகமாக உள்ள பெண்களுக்கு எச்.பி.வி குணமாக எடுத்துக்கொள்ளும் காலம் குறைவாக இருக்கிறது. ஆனால் இந்த தொடர்பு 120 அல்லது அதற்குக் குறைவான நாட்கள் இருக்கும் நோய்த்தொற்றுக்கு மட்டுமே செல்லுபடியாகிறது. தொடர்ந்து வரும் எச்.பி.வி நோய்த்தொற்றின் (நோய் இருக்கும் காலநேரம் 120 நாட்களுக்கு மேல்) குணமாதல் தன்மையானது, தொக்கோபெரோல்களின் சுழலுகின்ற நிலையுடன் தொடர்புள்ளதாக இல்லை. கருப்பைக்குரிய கருப்பைவாயின் புத்தாக்க செனிம எச்.பி.வி நோய்த்தொற்றின் வேகமான குணமடைதலானது, நுண்ணிய ஊட்டஉணவுகளுடன் தொடர்புடையதாக உள்ளது என்பதை இந்த ஆய்விலிருந்து வந்த முடிவுகள் ஆதரிக்கின்றன.
கர்ப்பப்பை வாய் உள்பக்க தோல் மேல்பகுதி செல் திசு மிகைப்புடன் எச்.பி.வி தாக்கம் கொண்டிருக்கும் நோயாளிகளின் இரத்த சீரத்தில் புள்ளியல் ரீதியாக ஒரு குறிப்பிடத்தக்க குறை அளவு ஆல்பா-தொக்கோபெரோல் காணப்பட்டது. ஆல்பா-தொக்கோபெரோல் மட்டம் 7.95 mumol/l க்குக் குறைவாக உள்ளவர்களுக்கு இயல்புப்பிறழ்ந்த வளர்ச்சியின் ஆபத்து நான்கு மடங்கு அதிகமாக இருக்கிறது.
ஃபோலிக் அமிலம்
உயர்ந்த ஃபோலேட் நிலை எச்.பி.வி பரிசோதனை-நேர்மறை முடிவிற்கு எதிர்விகிதத் தொடர்புகொண்டுள்ளது. உயர்ந்த ஃபோலேட் நிலை கொண்டுள்ள பெண்களுக்கு தொடர்ந்து எச்.பி.வி பரிசோதனை முடிவு நேர்மறையாகும் வாய்ப்பு குறைவு, மேலும் பெரும்பாலும் பரிசோதனை முடிவு எதிர்மறையாகும் வாய்ப்பு அதிகம். ஃபோலிக் அமிலம் குறைவாகவும் ஆக்சியேற்றத் தடுப்பான்களின் அளவு குறைவாகவும் இருந்தால் CIN உருவாக்கத்தின் ஆபத்து அதிகமாகிறது என்று ஆய்வுகள் காண்பித்திருக்கின்றன. பாதிக்கப்படக்கூடிய ஆபத்தில் இருக்கும் ஆய்வுக்குட்பட்டோரும் அல்லது ஏற்கனவே எச்.பி.வி உயர் ஆபத்துடன் இருக்கும் பாதிக்கப்பட்டோக்கும், ஃபோலேட் நிலையை மேம்படுத்துவதினால் கர்ப்பப்பை வாய்ப் புற்றுநோய் தடுப்பதில் பயனுள்ள தாக்கம் இருக்கலாம்.
எனினும், ஃபோலேட் நிலைக்கும் கர்ப்பப்பை வாய் இயல்புப்பிறழ்ந்த வளர்ச்சிக்கும் எந்தத் தொடர்பும் இல்லை என்று மற்றொரு ஆய்வு கூறுகிறது.
கரோட்டினாய்டுகள்
கரோட்டினாய்டுகளின் சுழலும் நிலையின் உயர் அளவு, குறிப்பாக நோய்த்தொற்றின் ஆரம்பகாலத்தின் போது இருக்கும் வகை-குறிப்பிட்ட எச்.பி.வி நோய்த்தொற்று (120 நாட்கள் அல்லது அதற்குக் குறைவான நிலையில்) குணமாகும் காலத்தின் குறைதலுடன் குறிப்பிடுமளவு தொடர்புடையதாக உள்ளது. தொடர்ந்து வரும் எச்.பி.வி நோய்த்தொற்றின் (நோய் இருக்கும் காலம் 120 நாட்களுக்கு அதிகமான நிலையில்) குணமடைதல் காலமானது, கரோட்டினாய்டுகளின் சுழலும் நிலையின் உயர் நிலைகளுடன் தொடர்புடையதாக இல்லை.
புத்தாக்கச் செனிம எச்.பி.வி நோய்த்தொற்றின் குணமடைதலானது, லைக்கொப்பீன்களின் அளவின் அதிகரிப்புடன் குறிப்பிடத்தக்க அளவு அதிகரிக்கிறது. குறைவான பிளாஸ்மா லைக்கொப்பீன் செறிவுகளுடைய பெண்களுடன் ஒப்பிடும் போது அதிக பிளாஸ்மா [லைக்கொப்பீன்] செறிவுகளுடன் இருக்கும் பெண்களுக்கு எச்.பி.வி தொடர்ந்து வரும் ஆபத்து 56% குறைந்திருப்பதாக காணப்பட்டது. காய்கறிகளை உட்கொள்ளுதலும் லைக்கொப்பீன் சுழற்சியும் எச்.பி.வி தொடர்ந்து வருவதை எதிர்த்து பாதுகாக்கலாம் என்று இந்த தரவு அறிவுறுத்துகிறது.
CoQ10
ஆரோக்கியமாக இருக்கும் பெண்களைவிட CIN அல்லது கர்ப்பப்பை வாய்ப் புற்றுநோயால் பாதிப்பு ஏற்பட்ட பெண்களின் இரத்தத்திலும் கர்ப்பப்பை வாய் உயிரணுவிலும் CoQ10 குறிப்பிடுமளவு குறைவாக இருப்பது தெரியவந்தது.
முன்கணிப்பு
புற்றுநோயின் நோய்நிலையைச் சார்ந்தே முன் கணிப்பு உள்ளது. சிகிச்சையுடன் கூடிய, பரவக்கூடிய கர்ப்பப்பை வாய்ப் புற்றுநோயின் ஆரம்ப நோய்நிலைக்கான 5-ஆண்டு பிழைப்புத்திறன் சார்ந்த விகிதம் 92% மற்றும் ஒட்டுமொத்த (எல்லா நோய்நிலைகளையும் ஒருங்கிணைத்து) 5-ஆண்டு பிழைப்புத்திறன் சார்ந்த விகிதம் சுமார் 72% ஆகும். ஆய்வு செய்யப்பட்ட பெண்கள் முதலில் அறுதியிடல் செய்யப்பட்ட போது இந்த விளைவுகள் ஐந்து ஆண்டுகளுக்கு முன்னதாக செய்யப்பட்ட சிகிச்சையின் நிலையை பகுதியளவு அடிப்படையாகக் கொண்டது என்பதை மனதில் வைத்துக்கொண்டு பெண்கள் புதிதாக அறுதியிடல் செய்யப்படும் போது இந்த புள்ளியல்கள் மேம்படுத்தப்படலாம்.
சிகிச்சையுடன், நோய்நிலை I புற்றுநோயுடன் இருக்கும் பெண்கள் 80 முதல் 90 சதவீதம் மற்றும் நோய்நிலை II புற்றுநோயுடன் இருக்கும் பெண்களில் 50 முதல் 65 சதவீதம் வரையும் அறுதியிடலுக்குப் பிறகு 5 ஆண்டுகள் உயிரோடிருக்கின்றனர். நோய்நிலை III புற்றுநோயுடைய பெண்கள் 25லிருந்து 35% மற்றும் நோய்நிலை IV புற்றுநோயுடைய பெண்கள் 15% அல்லது அதற்கும் குறைவாகவே 5 ஆண்டுகளுக்கு பிறகு உயிரோடிருக்கிறார்கள்.
சிஸ்பிளாட்டின் அடிப்படையாகக் கொண்டு செய்யப்படும் வேதிச்சிகிச்சையுடன் கதிரியக்க சிகிச்சையும் இணைந்து செய்யப்படும் போது பிழைப்புத்திறனை முன்னேற்றலாம் என்று சர்வதேச பெண்ணோயியல் மற்றும் மகப்பேறியல் கூட்டமைப்பு அறிவுறுத்துகிறது.
புற்றுநோய் இடம் மாறி உடலின் மற்ற இடங்களுக்கும் பரவுவதால் முன் கணிப்பு வெகுவாக குறைகிறது. ஏனெனில் வேதிச்சிகிச்சை போன்ற முழு உடல் சிகிச்சையைக் காட்டிலும் எந்த இடத்தில் உறுப்புக்கோளாறு இருக்கிறதோ அந்த இடத்தில் சிகிச்சை செய்வது பொதுவாக மிகவும் ஆற்றல் வாய்ந்ததாக இருக்கிறது.
சிகிச்சைக்கு பிறகு நோயாளிகளின் இடைவேளை கணிப்பாய்வு முக்கியமானதாகும். மீண்டும் மீண்டும் வரும் கர்ப்பப்பை வாய்ப் புற்றுநோய் அதனுடைய ஆரம்ப நிலைகளிலேயே கண்டறியப்பட்டு அறுவை சிகிச்சை, கதிரியக்கம், வேதிச்சிகிச்சை அல்லது ஆகிய மூன்றையுமே சேர்த்து சிகிச்சைன் செய்வதன் மூலம் வெற்றிகரமாக சிகிசையளிக்கப்படலாம். பரவக்கூடிய கர்ப்பப்பை வாய்ப் புற்றுநோயுடன் இருக்கும் நோயாளிகளில் ஐந்தில் மூன்று பங்கு சதவீத நோயாளிகளுக்கு சிகிச்சைக்குப் பிறகு தொடர்ந்து அல்லது மீண்டும் மீண்டும் வரும் நோய் இருக்கிறது.
கர்ப்பப்பை வாய்ப் புற்றுநோயின் சராசரி சாத்தியமுள்ள உயிரழப்புகளின் ஆண்டுகள் 25.3 ஆகும் (SEER புற்றுநோய் புள்ளியல் திறனாய்வு 1975-2000, தேசிய புற்றுநோய் நிறுவனம் (NCI)). 2001 ஆம் ஆண்டு கர்ப்பப்பை வாய்ப் புற்றுநோயினால் USல் (DSTD) தோராயமாக 4,600 பெண்கள் இறக்கலாம் என்று கூறப்பட்டது, மேலும் USல் 2002 ஆம் ஆண்டில் வருடாந்திர நோய் நிகழ்வு 13,000 என இருந்தது என்று SEER அமைப்பாப் கணக்கிடப்பட்டது. இறப்பு நிகழ்வின் விகிதம் தோராயமாக 35.4% ஆகும்.
வழக்கமான ஸ்கிரீனிங் சோதனை மூலம் புற்றுக்குமுன் மாற்றங்கள் மற்றும் கர்ப்பப்பை வாய்ப் புற்றுநோய்களின் ஆரம்ப நோய்நிலையை கண்டறிந்து ஆரம்பத்திலேயே சிகிச்சையளிக்கப்பட்டுவிடும். கர்ப்பப்பை வாய் ஸ்கிரீனிங் சோதனை, கர்ப்பப்பை வாய்ப் புற்றுநோயைத் தடுப்பதன் மூலம் ஐக்கிய இராச்சியத்தில் ஒவ்வொரு ஆண்டும் 5,000 உயிர்களைக் காப்பாற்றுகிறது என்று ஆய்வு முடிவு மதிப்புகள் கூறுகின்றன. ஐக்கிய இராச்சியத்தில் ஓர் ஆண்டிற்கு சுமார் 1,000 பெண்கள் கர்ப்பப்பை வாய்ப் புற்றுநோயினால் இறக்கின்றனர்.
வழக்கமான இரண்டு-ஆண்டு பேப் பரிசோதனைகள் ஆஸ்திரேலியாவில் 90% வரை கர்ப்பப்பை வாய்ப் புற்றுநோயின் நிகழ்வை குறைத்து, ஒவ்வொரு ஆண்டும் 1,200 ஆஸ்திரேலிய பெண்கள் நோயின் மூலம் இறப்பதிலிருந்து காப்பாற்றுகிறது.
நோய்ப்பரவு இயல்
உலகம் முழுவதும் கர்ப்பப்பை வாய்ப் புற்றுநோய் பெண்களுக்கான ஐந்தாவது மிகவும் கொடுமையான புற்றுநோயாகும். ஓர் ஆண்டிற்கு 100,000 பெண்களில் 16 பெண்களை அது பாதிக்கிறது மற்றும் ஒரு ஆண்டிற்கு 100,000 பெண்களில் 9 பெண்களைக் கொல்கிறது.
அமெரிக்காவில், இது பெண்களின் மிகவும் பொதுவான 8வது புற்றுநோயாகும். 1998 ஆம் ஆண்டு அமெரிக்காவில் சுமார் 12,800 பெண்கள் அறுதியிடல் செய்யப்பட்டனர் மற்றும் சுமார் 4,800 பெண்கள் நோயினால் இறந்துவிட்டனர். பெண்ணோயியல் புற்றுகளில் இது கருப்பையகத்தின் புற்றுநோய் மற்றும் முட்டையகப் புற்றுநோய்க்கு பிறகு தரப்படுத்தப்பட்டுள்ளது. USல் இருக்கும் நிகழ்வும் இறப்பு விகிதமும் உலகத்தில் இருக்கும் பிறவற்றின் அளவில் பாதியாக இருக்கிறது, பேப் ஸ்மியரின் மூலம் ஸ்கிரீனிங் சோதனை செய்வதும் இதற்கு ஒரு காரணமாகும். 2004 ஆம் ஆண்டில் அமெரிக்காவில் 100,000 பெண்களில் 7 பெண்கள் கர்ப்பப்பை வாய்ப் புற்றுநோயின் புதிய நோயாளிகளாகப் பாதிக்கப்பட்டிருந்தார்கள்.
ஐக்கிய இராச்சியத்தில் ஓர் ஆண்டிற்கு 9.1/100,000 நிகழ்வாக இருந்தது (2005), ஐரோப்பாவின் வடக்குப் பகுதிகளின் மற்ற இடங்களிலும் இதே போல இருக்கிறது மற்றும் இதனுடைய இறப்பு விகிதம் ஓர் ஆண்டிற்கு (2006) 3.1/100,000 என உள்ளது (UKவிற்கான புற்றுநோய் ஆராய்ச்சி UK புற்றுநோய் புள்ளிவிவரங்கள்). ஒவ்வொரு 3 ஆண்டுகளுக்கு உயர் ஆபத்து வயதினர்களுக்கு (25–49 வயது) ஸ்கிரீனிங் செய்தல் மற்றும் ஒவ்வொரு 5 ஆண்டுகளுக்கு 50–64 வயதுடையவர்களுக்கு ஸ்கிரீனிங் செய்தல் என்ற நடவடிக்கைகளைக் கொண்ட இந்த NHS செயல்படுத்திய ஸ்கிரீனிங் திட்டத்தினால் 1988 முதல் 1997 ஆம் ஆண்டு வரை உள்ள நிகழ்வுகள் 42 சதவீதமாகக் குறைத்து இந்த திட்டத்தை மிகவும் வெற்றிகரமாக்கியுள்ளது.
ஆஸ்திரேலியாவில் 734 கர்ப்பப்பை வாய்ப் புற்றுநோயாளிகள் இருந்தார்கள் (2005). 1991 (1991-2005) ஆம் ஆண்டு ஒழுங்குபடுத்தப்பட்ட ஸ்கிரீனிங் தொடங்கியதிலிருந்து ஒவ்வொரு ஆண்டும் 4.5% கர்ப்பப்பை வாய்ப் புற்றுநோயுடன் அறுதியிடப்படும் பெண்களின் சராசரி எண்ணிக்கை குறைந்து வருகிறது. .
வரலாறு
20 ஆம் நூற்றாண்டின் தொடக்கத்தில் பணிபுரிந்துவந்த நோய்ப்பரவு இயலாளர்கள் குறிப்பிட்டதாவது:
கர்ப்பப்பை வாய்ப் புற்றுநோய் பால்வினை ஏஜெண்டுகள் மூலம் ஏற்படுகிறது என்பதைக் கண்டறிய இது வழிவகுத்தது. 1950 மற்றும் 1960களில் இருந்த ஆரம்ப கால ஆராய்ச்சி குறிமெழுகு தான் காரணம் என்று கூறியது (எ.கா. ஹெயின்ஸ் எட் ஆல். 1958) 1970களில் மனித பாப்பிலோமாவைரஸ் (எச்.பி.வி) அடையாளம் கண்டுபிடிக்கும் வரைக்கும் அக்கருத்து இல்லை. 1949 ஆம் ஆண்டு தொடக்கத்தில் எலக்ட்ரான் நுண் நோக்கியியலினால் ஒரு விளக்கம் கொடுக்கப்பட்டது. 1983 ஆம் ஆண்டு எச்.பி.வி-டி.என்.ஏ அடையாளம் கண்டுபிடிக்கப்பட்டது. எல்லா கர்ப்பப்பை வாய்ப் புற்றுநோய்களிலும் எச்.பி.வியின் தாக்கம் இருக்கிறது என்பதை இது பறைசாற்றியது. எச்.பி.வி 16, 18, 31, 45 மற்றும் பல ஆகியவை குறிப்பிட்ட வைரஸ் சார்ந்த துணைவகைகளாகும்.
புற இணைப்புகள்
பகுப்பு:புற்றுநோய்கள் பகுப்பு:மேற்கோள் வழுவுள்ள பக்கங்கள்-கூகுள் தமிழாக்கம் பகுப்பு:கூகுள் தமிழாக்க மருத்துவக் கட்டுரைகள் பகுப்பு:கருப்பை
ஜார்ஜ் மினாட்
ஜார்ஜ் ரிச்சர்டு மினாட் (George Richards Minot; டிசம்பர் 2, 1885 – பிப்ரவரி 25, 1950)ஓர் அமெரிக்க மருந்தியல் ஆய்வாளர்.1934 இல் ஜார்ஜ் விப்பிள், வில்லியம் மர்பி என்பவர்களுடன் இணைந்து அனிமியா எனப்படும் இரத்த சோகை நோய்க்கு ஈரல் மருந்தாகப் பயன்படுகிறது என்ற ஆய்வுக்காக மருத்துவத்திற்கா நோபல் பரிசு பெற்றார்."
வெளியிணைப்புகள்
பகுப்பு:நோபல் மருத்துவப் பரிசு பெற்றவர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:1885 பிறப்புகள் பகுப்பு:1950 இறப்புகள் பகுப்பு:அமெரிக்க மருத்துவர்கள்
சோணாரி சட்டமன்றத் தொகுதி
சோணாரி சட்டமன்றத் தொகுதி (Sonari Vidhan Sabha constituency) அசாம் மாநிலத்திலுள்ள 126 சட்டமன்ற தொகுதிகளுள் ஒன்றாகும். இது ஜோர்ஹாட் மக்களவைத் தொகுதியில் அடங்குகிறது.
சட்டமன்ற உறுப்பினர்கள்
குறிப்பு
மேற்கோள்கள்
பகுப்பு:அசாம் சட்டமன்றத் தொகுதிகள்
காசோலை அவமதிப்பு
பகுப்பு:வங்கியியல் காசோலை அவமதிப்பு அல்லது மதிப்பிழந்த காசோலை (dishonoured cheque) என்பது வங்கி பணம் செலுத்த மறுக்கும் காசோலையைக் குறிப்பதாகும். ஒரு வங்கி காசோலையை ஏற்க மறுப்பதற்குப் பல காரணங்கள் உள்ளன, போதுமான அளவு நிதி இல்லாமை (NSF) மிகவும் பொதுவான ஒன்றாகும், இது காசோலை எடுக்கப்பட வேண்டிய கணக்கில் போதுமான நிதி இல்லை என்பதைக் குறிக்கிறது. இது தவறான காசோலை, மதிப்பிழந்த காசோலை, மறுதலிக்கப்பட்ட காசோலை, குளிர் காசோலை, இரப்பர் காசோலை, திரும்பிய உருப்படி அல்லது சூடான காசோலை (hot check) என குறிப்பிடப்படலாம். தொலைந்து போன காசோலைகள் அல்லது மறுதலிக்கப்பட்டவை ஆகியன தாமதமாக பணம் செலுத்துவதுடன் வாடிக்கையாளர்களுடனான உறவையும் பாதிக்கிறது. இங்கிலாந்து, வேல்சு மற்றும் ஆத்திரேலியாவில், இத்தகைய காசோலைகள் பொதுவாக "வழங்குநரைப் பார்க்கவும்" என்று ஒப்புதல் அளிக்கப்படுகின்றன, இது ஏன் செலுத்தப்படவில்லை என்பதற்கான விளக்கத்திற்கு காசோலையை வழங்கும் நபரை தொடர்பு கொள்ள அறிவுறுத்தப்படுகிறது.
மதிப்பிழப்பதற்கான காரணங்கள்
பின்வரும் காரணங்களுக்காக காசோலைகள் மதிப்பிழக்கப்படலாம்,
செயல்முறை
வங்கியானது மதிப்பிழக்கச் செய்யும் காசோலையைப் பெற்றால், போதுமான அளவு நிதில் இல்லை என்பதை மேலாளர் மரியாதை நிமித்தமாக வாடிக்கையாளரைத் தொடர்புகொண்டு நிலைமையைப் பற்றி ஆலோசனை கூறலாம். மதிப்பிழப்பதைத் தவிர்க்க வங்கி வாடிக்கையாளரைத் தொடர்பு கொள்ள வேண்டியது கட்டாயம் இல்லை.
சட்டச் சிக்கல்கள்
இந்தியாவில், மறுதலிக்கப்பட்ட காசோலை என்பது குற்றச் செயலாகும். செலாவணி முறிச் சட்டம், 1881 இன் படி, இதனால் அவர்களுக்கு அபராதம் அல்லது சிறைத்தண்டனை விதிக்கப்படலாம் அல்லது இரண்டும் விதிக்கப்படலாம்.
சான்றுகள்
பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
வின்க்கிரிசுட்டீன்
லியூரோக்கிரிசுட்டீன் (leurocristine) என்றும் அழைக்கப்படும் வின்க்கிரிசுட்டீன் (Vincristine) ஓர் வின்க்கா காரப்போலி ஆகும். காரப்போலிகள் என்பவை நைதரசனுள்ள உயிர்ப்புக்கூறுகள். வின்க்கிரிசுட்டீனின் வணிகப்பெயர் ஆன்க்கோவின் (Oncovin) என்பது 1963 முதல் வழக்கில் உள்லது. இது பிள்ளையார்பூ, சுடுகாட்டு மல்லி, நித்தியக்கல்யாணி அல்லது பீநாறி என்று கூறப்படும் கேத்தராந்த்தசு ரோசீயசு (Catharanthus roseus) எனப்படும் செடியிலிருந்து பெறப்படும் வின்கா-வகை காரப்போலி (ஆல்க்கலாய்டு) ஆகும். கேத்தராந்த்தசு ரோசீயசின் முந்தைய தாவரப்பெயர் வின்க்கா ரோசியா (Vinca rosea) என்பதால் இதன் பெயர்க்காரணம் விளங்கும். இது ஒரு இழையுருப்பிரிவு ஒடுக்கி; புற்றுநோய்க்கான வேதிச்சிகிச்சையில் இது பயன்படுத்தப் படுகிறது.
வரலாறு
பல நூற்றாண்டுகளாக இதன் மருத்துவப் பண்புகள் அறியப்பட்டிருந்தாலும், 1950-களில் கேத்தராந்த்தசு ரோசீயசு என்னும் சுடுகாட்டு மல்லிச்செடியின் கூறுகளை அறிவியல் முறைப்படி ஆய்ந்தபொழுது அதில் உள்ள 70 வகையான காரகங்கள் உயிருடலங்களில் இயைபுற்று தொழிற்படுவதை அறிந்தனர். சூலை 1963 இல் வின்க்கிரிசுட்டீன் என்னும் மருந்துப்பொருளை ஐக்கிய அமெரிக்க உணவு மற்றும் மருந்து பொறுப்பாட்சி நிறுவனம் ஆன்க்காவின் (Oncovin) என்னும் மருந்தாகக் கொள்ள ஏற்பு அளித்தது . இம் மருந்தை சே.சி. ஆரம்சுட்ராங் (J.G. Armstrong) என்பவர் கண்டுபிடித்தார். இம்மருந்தை எலி லில்லி கும்பணி (Eli Lilly and Company) சந்தையேற்றியது.
மேற்கோள்களும் அடிக்குறிப்புகளும்
பகுப்பு:ஆல்கலாய்டுகள் பகுப்பு:அசிட்டேட்டுகள் பகுப்பு:அசிட்டேட்டு எசுத்தர்கள்
கேன் ரிச்சர்ட்சன்
கேன் வில்லியம் ரிச்சர்ட்சன் (Kane William Richardson, பிறப்பு: 12 பெப்ரவரி 1991) ஆத்திரேலியத் துடுப்பாட்ட வீரர் ஆவார். இவர் தெற்கு ஆஸ்திரேலியா அணியில் முதல் தரப் போட்டிகளிலும் விளையாடி வருகிறார். 2013 இந்தியன் பிரீமியர் லீக் போட்டிகளின் போது புனே வாரியர்சு இந்தியா அணியினால் $700,000 அமெரிக்க டாலர்களுக்கு ஏலத்தில் வாங்கப்பட்டார்.
பன்னாட்டுப் போட்டிகள்
ஆத்திரேலியாவின் இலங்கை அணிக்கு எதிரான 2012-13 போட்டி ஒன்றில் பந்து வீச்சாளர் மிட்செல் ஸ்டார்க் காயமடைந்ததை அடுத்து அவரது இடத்துக்கு கேன் ரிச்சார்ட்சன் விளையாட அழைக்கப்பட்டார். 2013 சனவரியில் தனது முதலாவது ஒருநாள் பன்னாட்டுப் போட்டியில் விளையாடினார்.
நாராயணசாமி சீனிவாசன்
நா. சீனிவாசன் என்கிற நாராயணசாமி ஸ்ரீநிவாசன்  (Narayanaswami Srinivasan, பிறப்பு: சனவரி,3 ,1945) ஓர் இந்திய தொழிலதிபரும் தற்போதைய பன்னாட்டுத் துடுப்பாட்ட அவையின் (ஐசிசி) தலைவரும் ஆவார். தென்னிந்தியாவிலேயே மிகுதியான அளவில் சிமெண்ட் தயாரிக்கும் நிறுவனம் இந்தியா சிமெண்ட்ஸ். இந்தியா சிமெண்ட்ஸ் நிறுவனத்தை நிறுவியவர் இவரது தந்தையும் பிரபல தொழிலதிபருமான டி.எஸ்.நாராயணசாமி. சங்கர் சிமெண்ட், கோரமண்டல் சிமெண்ட், ராசி சிமெண்ட் என்ற வர்த்தகப் பெயர்களில் இந் நிறுவனத்தின் சிமெண்ட் விற்பனை ஆகிறது. இந்த இந்தியா சிமெண்ட்ஸ் நிறுவனத்தின் மேலாண் இயக்குநராகப் பொறுப்பாற்றுகிறார். ஐசிசியின் தலைவராவப் பொறுப்பேற்பதற்கு முன்னர் பிசிசிஐ-ன் தலைவராகவும், தமிழ்நாடு துடுப்பாட்ட வாரியத்தின் தலைவராகவும் பொறுப்பிலிருந்தார்.
இளமையும் கல்வியும்
சீனிவாசன் தமிழ்நாட்டின் திருநெல்வேலி மாவட்டம் கல்லிடைக்குறிச்சியில் பிறந்தார். இவரது தந்தை இந்தியா சிமெண்ட்ஸ் நிறுவனத்தின் முதல் ஊழியர்களில் ஒருவரான டி.எஸ்.நாராயணசாமியின் ஆவார். சீனிவாசன் தனது பள்ளிப்படிப்பை மெட்ராஸ் கிறிஸ்டியன் கல்லூரி மேல்நிலைப் பள்ளியில் பயின்றார். சென்னை லயோலா கல்லூரியில் இளங்கலை அறிவியல் பட்டமும், அமெரிக்காவின் சிகாகோவில் உள்ள இல்லினாய்ஸ் இன்ஸ்டிடியூட் ஆப் டெக்னாலஜியில் வேதியியல் பொறியியலில் முதுகலை அறிவியல் பட்டமும் பெற்றுள்ளார்.
மேற்சான்றுகள்
பகுப்பு:1945 பிறப்புகள் பகுப்பு:இந்தியத் துடுப்பாட்ட நிர்வாகிகள் பகுப்பு:தமிழ்த் தொழிலதிபர்கள் பகுப்பு:இந்தியத் தொழிலதிபர்கள் பகுப்பு:வாழும் நபர்கள் பகுப்பு:திருநெல்வேலி மாவட்ட நபர்கள்
இன்ஃபோ பொறியியல் கல்வி நிறுவனம்
இன்ஃபோ இன்ஸ்டிடியூட் ஆப் இன்ஜினியரிங் (Info Institute of Engineering) என்பது தமிழ்நாட்டின், கோயம்புத்தூர், கோவில்பாளையத்தில் அமைந்துள்ள ஒரு தனியார் பொறியியல் கல்வி நிறுவனம் ஆகும். இந்த கல்லூரி அகில இந்திய தொழில்நுட்பக் கல்விக் குழுவால் (AICTE)]  அங்கீகரிக்கப்பட்டுள்ளது மேலும் இது,  கோவையில் உள்ள அண்ணா தொழில்நுட்ப பல்கலைக்கழகத்துடன் இணைவுபெற்றுள்ளது. இக்கல்லூரி 2007 இல் நிறுவப்பட்டதாகும். இந்த நிறுவனம் வேலைவாய்ப்பு பயிற்சிக்காக உள்ளூர் தொழில் நிறுவனங்களுடன் புரிந்துணர்வு ஒப்பந்தங்களில் கையெழுத்திட்டுள்ளது.
வழங்கப்படும் பாடங்கள்
இளநிலைப் படிப்புகள்:
முதுநிலைப் படிப்புகள்:
ஆராய்ச்சிப் படிப்புகள்:
வெளி இணைப்புகள்
பகுப்பு:தமிழ்நாட்டு பொறியியல் கல்லூரிகள் பகுப்பு:கோயம்புத்தூர் மாவட்ட பல்கலைக்கழகங்களும் கல்லூரிகளும் பகுப்பு:அண்ணா பல்கலைக்கழக இணைவுக்கல்லூரிகள்
ஜம்னாலால் பஜாஜ் விருது
காந்திய விழுமியங்கள், சமூக சேவை மற்றும் சமூக மேம்பாடு ஆகியவற்றில் சேவையாற்றி மேம்படுத்தியதற்காக இந்தியாவில் வழங்கப்படும் விருது, ஜம்னாலால் பஜாஜ் விருது (Jamnalal Bajaj Award) ஆகும். இந்த விருதானது 1978ஆம் ஆண்டில் பஜாஜ் குழுமத்தின் ஜம்னாலால் பஜாஜ் அறக்கட்டளையால் நிறுவப்பட்டது. ஆண்டுதோறும் நான்கு பிரிவுகளின் கீழ் இந்த விருது வழங்கப்படுகிறது. பொதுவாக இந்த விருது, இந்தியக் குடியரசுத் தலைவர், குடியரசு துணைத் தலைவர், இந்தியப் பிரதமர் அல்லது முன்னணி நபர் ஒருவரால் வழங்கப்படும். இந்த அறக்கட்டளையின் தலைவராக தற்போது ராகுல் பஜாஜ் உள்ளார். இந்த அறக்கட்டளை 1977இல் பரோபகாரர் மற்றும் மகாத்மா காந்தியின் நெருங்கிய நண்பரானஜம்னாலால் பஜாஜின் நினைவாக உருவாக்கப்பட்டது. இந்த விருது ஜம்னால் பஜாஜ் பிறந்த நவம்பர் 4 அன்று ஆண்டுதோறும் வழங்கப்படுகிறது.
விருதுகள்
இந்த விருதுக்குத் தேர்ந்தெடுக்கப்படுபவர்களுக்கு, மேற்கோள், கோப்பை மற்றும் ரூ. பத்து லட்சம் காசோலை வழங்கப்படும். இது நான்கு பிரிவுகளில் கொடுக்கப்படுகிறது. அவை:
ஜம்னாலால் பஜாஜின் நூற்றாண்டு விழாவை நினைவுகூரும் வகையில், அறக்கட்டளை 1990இல் நெல்சன் மண்டேலாவுக்குச் சிறப்பு விருதை வழங்கியது.
விருது பெற்றவர்களின் பட்டியல்
{மேலும் மீனா அகர்வால் .1998 (அசாம்) |} {சகோதரி மைதாலி .1999 (கேரளா) |} {குந்தலா குமாரி ஆச்சார்யா 2001 (ஒடிசா) |}
வெளி இணைப்புகள்
பகுப்பு:காந்தியம் பகுப்பு:இந்திய விருதுகள் பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள் பகுப்பு:ஜம்னாலால் பஜாஜ் விருது பெற்றவர்கள்
கணியாகுளம் ஊராட்சி
கணியாகுளம் ஊராட்சி (Kaniyakulam Gram Panchayat), தமிழ்நாட்டின் கன்னியாகுமரி மாவட்டத்தில் உள்ள இராஜாக்கமங்கலம் வட்டாரத்தில் அமைந்துள்ளது. இந்த ஊராட்சி, நாகர்கோயில் சட்டமன்றத் தொகுதிக்கும் கன்னியாகுமரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4859 ஆகும். இவர்களில் பெண்கள் 2454 பேரும் ஆண்கள் 2405 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சான்றுகள்
பகுப்பு:கன்னியாகுமரி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
சீர்காழி இரா. அரங்கநாதன்
சீர்காழி இராமாமிருதம் அரங்கநாதன் (S. R. Ranganathan, 9 ஆகத்து 1892 - 27 செப்டம்பர் 1972) இந்தியாவைச் சேர்ந்த கணிதவியலாளரும், நூலகவியலாளரும் ஆவார். நூலகவியலின் ஐந்து விதிகளை அறிமுகம் செய்தவர். கோலன் நூற்பகுப்பாக்க முறையை உருவாக்கியவர்; இந்திய நூலகவியலின் தந்தை என அறியப்படுபவர். அத்துடன், நூலகவியலில் இவரது அடிப்படையான சிந்தனைகளுக்காக உலகின் பல பகுதிகளிலும் பெயர் பெற்றவர். நூலகவியலுக்குச் செய்த பங்களிப்புக்காக இந்திய அரசு இவருக்கு பத்மஸ்ரீ விருது வழங்கிக் கௌரவித்தது. இவரது பிறந்த நாளை, இந்தியாவில் தேசிய நூலக தினமாக அறிவித்துள்ளனர்.
இவர் இந்தியாவின் பல்வேறு பல்கலைக் கழகங்களில் நூலகராகவும், நூலகத் துறைப் பேராசிரியராகவும் பணியாற்றியுள்ளார். நூலகவியலில் உயர் பட்டங்களை வழங்குவதற்காக அமைக்கப்பட்ட இந்திய நூலகவியல் பள்ளியில் பணிப்பாளராகவும் பணியாற்றினார். தவிர, இந்தியாவிலும் வெளிநாடுகளிலும் உள்ள பல்வேறு நூலகவியல் சார்ந்த உயர்தொழிற் கழகங்களில், உறுப்பினராக இருந்து உயர் பதவிகளையும் வகித்துள்ளார்.
இளமைக் காலம்
அரங்கநாதன் 09 ஆகத்து 1892 ஆம் ஆண்டு அக்காலத்துச் சென்னை மாகாணத்தின், தஞ்சாவூர் மாவட்டத்தில் இருந்த சீர்காழியில் பிறந்தார். இவரது தந்தை இராமாமிருதம் மற்றும் தாயார் சீதாலட்சுமி ஆகியோருக்கு மூத்த மகனாக பிறந்தார். இராமாமிருதம் தஞ்சாவூர் மாவட்டத்தில் உபயவேதாந்தபுரம் என்னும் ஊரைச் சேர்ந்த, படித்த பண்பாடுள்ள மனிதர் ஆவார். இவர் நடுத்தர அளவில் நிலமொன்றை வைத்து நெற்செய்கையில் ஈடுபட்டிருந்தார். மக்களுக்கு இராமாயணக் கதைகூறும் வல்லமை பெற்ற இவருக்கு சுற்றாரிடம் நல்ல மதிப்பு இருந்தது. இராமாமிருதம் 1898 ஆம் ஆண்டில், அவரது 30 ஆவது வயதில் திடீரெனக் காலமானார். அப்போது அரங்கநாதனுக்கு ஆறு வயது. பின்னர் இவர் பள்ளி ஆசிரியராக இருந்த பாட்டனாரிடம் வளர்ந்தார். இவர் மூலமாக இந்து நூல்கள் பற்றி அரங்கநாதனுக்குப் பயிற்சி ஏற்பட்டது. இதனால், நூலகவியல் தொடர்பான இவரது ஆக்கங்களிலும் ஆங்காங்கே இந்து நூல்களின் தாக்கங்கள் காணப்பட்டன.
கல்வி
சீர்காழியில் இருந்த பள்ளி ஒன்றில் தனது கல்வியைத் தொடங்கிய அரங்கநாதன், பின்னர் அதே ஊரில் இந்து உயர்நிலைப் பள்ளியில் தனது கல்வியைத் தொடர்ந்தார். 1908/1909இல் இடம்பெற்ற மெட்ரிக்குலேசன் தேர்வில் முதல் வகுப்பில் வெற்றி பெற்றார். 1909இல் சென்னை கிறித்தவக் கல்லூரியில் (Madras Christian College) சேர்ந்த அரங்கநாதன் 1913இல் இளங்கலைப் பட்டத்தையும், 1917 ஆம் ஆண்டில் கணிதத்தில் முதுகலைப் பட்டத்தையும் பெற்று வெளியேறினார். பின்னர் சைதாப்பேட்டையில் இருந்த ஆசிரியர் கல்லூரியில் ஆசிரியத் தகுதிச் சான்றிதழையும் பெற்றார்.
திருமணமும் குடும்ப வாழ்க்கையும்
அரங்கநாதன் 1907 ஆம் ஆண்டில் அவருக்கு 15 வயதாக இருக்கும்போது ருக்மணி என்னும் பெண்ணைத் திருமணம் செய்துகொண்டார். 1928இல், திருவல்லிக்கேணி பார்த்தசாரதி கோயில் குளத்தில் குளிக்கும்போது ஏற்பட்ட விபத்தில் ருக்மணி இறந்துவிட்டார். இந்தத் திருமணம் மூலம் அரங்கநாதனுக்குப் பிள்ளைகள் இல்லை. அரங்கநாதன் 1929இல் இரண்டாவது முறையாக சாரதா என்னும் பெண்ணைத் திருமணம் செய்தார். பின்னர் இவர்களுக்கு ஒரு மகன் உள்ளார்.
தொழில்
கல்வியை முடித்துக்கொண்ட அரங்கநாதன், மங்களூர், கோயம்புத்தூர் ஆகிய இடங்களில் இருந்த அரசாங்கப் பள்ளிகளிலும், பின்னர் மதராசு பிரெசிடென்சி கல்லூரியிலும் கணிதம், இயற்பியல் ஆகிய பாடங்களைக் கற்பித்து வந்தார். ஆசிரியத் தொழிலில் அவருக்கு விருப்பம் இருந்தது. ஆனாலும், வருமானம் போதியதாக இருக்கவில்லை.
நூலகர்
தனது வருமானத்தை மேம்படுத்திக்கொள்ளும் நோக்கில் மதராசுப் பல்கலைக்கழகத்தில், நல்ல சம்பளத்துடன் கூடிய நூலகர் வேலைக்கு விண்ணப்பம் செய்தார். 1924 சனவரியில் மதராசுப் பல்கலைக்கழகத்தில் நூலகராக நியமனம் கிடைத்தது. இவருக்கு நூலகருக்கான கல்வித் தகைமையோ, அனுபவமோ இருக்கவில்லை. அத்துடன், பள்ளிகளில் காணப்பட்ட கலகலப்பான சூழலுக்கு எதிராக நூலகத்தின் அமைதியான சூழல் அவருக்குப் பிடிக்கவில்லை. மீண்டும் ஆசிரியத் தொழிலுக்கே செல்ல முடிவு செய்தார். ஆனாலும், பிரெசிடென்சிக் கல்லூரியின் அதிபரின் ஆலோசனையின்படி, நூலகர் பயிற்சிக்காக இலண்டனுக்குச் சென்று திரும்பும்வரை அந்த முடிவை நிறுத்தி வைத்தார்.
வெளியிணைப்புக்கள்
பகுப்பு:நூலகவியலாளர்கள் பகுப்பு:தமிழ் நூலகவியலாளர்கள் பகுப்பு:1892 பிறப்புகள் பகுப்பு:1972 இறப்புகள்
ராணி ராஜராஜேஸ்வரி
ராணி ராஜராஜேஸ்வரி தேவி (Raj Rajeshwari Devi) (இறப்பு: 5 மே 1806), நேபாள இராச்சியத்தின் மன்னர் ராணா பகதூர் ஷாவின் பட்டத்து ராணியாகவும், இரண்டு முறை நாட்டின் அரசப் பிரதிநிதியாக நேபாளத்தை நிர்வகித்தவர். தாபா வம்ச அமைச்சரும், படைத்தலைவருமான பீம்சென் தபாவின் வற்புறுத்தல் காரணமாக, 5 மே 1806ல்  தீக்குளித்து உயிர் நீத்தார்.
வாழ்க்கை
ராணா பகதூர் ஷாவின் தனது நான்காவது மனைவி கந்தவதி தேவிக்குப் பிறந்த குழந்தை கீர்வான் யுத்த விக்ரம் ஷா, நேபாள இராச்சியத்தின் அரியணை ஏற்ற முடிவு செய்ததால், வாரணாசிக்கு நாடு கடத்தப்பட்டார். ராணி ராஜராஜேஸ்வரி, குழந்தை கீர்வான் யுத்த விக்ரம் ஷாவின் அரசப் பிரதிநிதியாக சில காலம் நேபாள நாட்டை ஆண்டார். பின்னர் ராணி ராஜேஸ்வரி, கணவர் ராணா பகதூர் ஷாவுடன் வாரணாசியில் வாழ்ந்தார். இதனால் ராணா பகதூர் ஷாவின் இரண்டாம் மனைவி ராணி சுபர்ண பிரபா தேவி, குழந்தை கீர்வான் யுத்த விக்ரம் ஷாவின் அரசப் பிரதிநிதியாக நேபாளத்தை நிர்வகித்தார். பின்னர் 26 சூலை 1801ல் ராஜராஜேஸ்வரி நேபாளம் திரும்பினார்.
1804ல் ராணா பகதூர் ஷா வாரணாசிலிருந்து மீண்டும் நேபாளத்திற்கு வந்து ஆட்சியை கைப்பற்றினார். இரண்டு ஆண்டுகள் கழித்து, ராணி ராஜராஜேஸ்வரி தேவியின் சகோதரன், மன்னர் ராணா பகதூர் ஷாவை கொன்று விடுகிறார். பீம்சென் தபாவின் கட்டாயத்தின் படி, விதவையான ராணி ராஜராஜேஸ்வரி 5 மே 1806ல் தீக்குளித்து உயிர் நீத்தார்.
பின்னர் ராணி திரிபுரசுந்தரி மற்றும் ராணி சுபர்னா பிரபா தேவி ஆகியோர் இளவரசன் கீர்வான் யுத்த விக்ரம் ஷாவின் அரசப் பிரதிநிதியாக நேபாள நாட்டை நிர்வகித்தனர்.
ஆதார நூல்கள்
பகுப்பு:நேபாள இராச்சியம் பகுப்பு:நேபாள வரலாறு
தெ. இரா. மகாலிங்கம்
தென்கரை இராமகிருஷ்ணன் மகாலிங்கம் அல்லது பொதுவாக '''டி. ஆர். மகாலிங்கம்''' (16 சூன் 1924 - 21 ஏப்ரல் 1978) 1940 – 1950களில் பிரபலமாகயிருந்த ஒரு தமிழ்த் திரைப்பட நடிகர், பாடகர், திரைப்படத் தயாரிப்பாளர் மற்றும் இசையமைப்பாளர் ஆவார். உச்சத்தொனியில் பாடும் திறமை பெற்ற இவர் நடித்த காதல் மற்றும் பக்திப்பாடல்கள் இவருக்குப் பெயர் வாங்கித் தந்தன.
வாழ்க்கைக் குறிப்பு
மதுரை மாவட்டம், சோழவந்தானை அடுத்துள்ள தென்கரை என்ற ஊரில் பிறந்த மகாலிங்கம் ஐந்து வயதில் இருந்தே மேடையேறி நாடகங்களில் நடிக்கவும் பாடவும் செய்தார். சோழவந்தான் அருகே இருந்த செல்லூர் சேச அய்யங்கார் மிருதங்கமும் பாட்டும் மகாலிங்கத்துக்கு சொல்லிக் கொடுத்தார். அவரது குழுவுடன் மடங்களிலும் கோவில்களிலும் பஜனை பாடும் வாய்ப்பு மகாலிங்கத்துக்கு கிடைத்தது. பிரபல பாடகர் எஸ். சி. கிருஷ்ணன் அவரது நெருங்கிய நண்பர். அந்தக் காலத்தில் ஒலிபெருக்கிகள் அதிகமாக இல்லாததால் பாடகர்கள் மிகவும் சத்தமாகப் பாட வேண்டியிருந்தது. அதனால் அக்காலத்துப் பாடகர்கள் எஸ். ஜி. கிட்டப்பா, மகாலிங்கம், எஸ்.சி.கிருஷ்ணன், எம். கே. தியாகராஜ பாகவதர் மற்றும் டி. எம். செளந்தரராஜன் வரை தங்கள் குரலை அதற்குத் தகுந்தவாறு பக்குவப்படுத்த வேண்டியிருந்தது.
பாய்ஸ் நாடகக் கம்பனியில் எஸ். ஜி. கிட்டப்பாவின் வாரிசு எனப் புகழடைந்திருந்த மகாலிங்கத்துக்கு 13 ஆவது வயதிலேயே திரைப்படத்தில் நடிக்கும் வாய்ப்புக் கிடைத்தது. 12 ஆவது வயதில் மகாலிங்கம் ஒரு நாடகத்தில் நடித்த போது அவரின் பாட்டை கேட்ட ஏ. வி. மெய்யப்பச் செட்டியார், ஏவிஎம் இன் பிரகதி பிக்சர்ஸ் நிறுவனத்தின் நந்தகுமார் (1938) படத்தில் இவரை பதின்ம வயது குறும்பு நிறைந்த கண்ணனாக அறிமுகப்படுத்தினார். எஸ். வி. வெங்கட்ராமன் இசை அமைத்த பாடலைப் பாடியபடியே அதில் அறிமுகமானார் மகாலிங்கம். கிருஷ்ணரைப் பற்றி தமிழ், இந்தி மற்றும் மராத்தி மொழிகளில் எடுக்கப்பட்ட இப்படம் அதிக வெற்றி பெறவில்லை. ஆனாலும் இப்படத்தின் பாடல்கள் பிரபலமாயின. அதன் பின்னர் துணை நடிகராக பிரகலாதா, சதிமுரளி, வாமன அவதாரம், பரசுராமர் போன்ற படங்களில் பாடி நடித்துப் புகழ் பெற்றார்.
திரைப்படங்களில் நடித்தாலும் நாடகங்களிலும் தொடர்ந்து நடித்தார். வள்ளி திருமணம், பவளக்கொடி போன்ற நாடகங்கள் இவருக்குப் பெரும் புகழைத் தந்தது.
இதன் பிறகு தானே சொந்தமாக படங்களை தயாரிக்கும் முடிவுடன் சிறீசுகுமாரன் புரோடக்சன்ஸ் என்ற தயாரிப்பு நிறுவனத்தைத் தொடங்கினார். மச்சரேகை என்ற படத்தை தயாரித்தார். அது சுமாராக ஓடியது. அதனையடுத்து சின்னதுரை, விளையாட்டு பொம்மை போன்ற படங்களின் தோல்வியால் தன் சொத்துக்களை இழந்தார். அடுத்துவந்த நான்கு ஆண்டுகள் பட வாய்ப்புகள் இன்றி இருந்தார். நான்கு ஆண்டுகள் கழித்து மாலையிட்ட மங்கை வெற்றிப் படத்தின் மூலமாக திரையுலகில் மீண்டுவந்தார். அதன்பிறகு ம. கோ. இராமச்சந்திரன், சிவாஜி கணேசன் ஆகியோரின் எழுச்சிவரை இவரது வெற்றிப் பயணம் தமிழ்த் திரையுலகில் தொடர்ந்தது.
வெளி இணைப்புகள்
பகுப்பு:தமிழ்த் திரைப்பட நடிகர்கள் பகுப்பு:தமிழ்த் திரைப்படப் பின்னணிப் பாடகர்கள் பகுப்பு:1924 பிறப்புகள் பகுப்பு:1978 இறப்புகள்
நீல் சிலை சத்தியாகிரகம்
நீல் சிலை சத்தியாகிரகம் அல்லது நீலன் சிலை சத்தியாகிரகம் என்பது இந்திய விடுதலை இயக்கத்தின் ஒரு பகுதியாக பிரித்தானிய இந்தியாவின் சென்னை மாகாணத்தில் நடைபெற்ற ஒரு அறவழிப் போராட்டம். சென்னை நகரில் மவுண்ட் சாலையில் (அண்ணா சாலை) அமைந்திருந்த கர்னல். ஜேம்ஸ் நீலின் சிலையை அகற்ற 1927 இல் இப்போராட்டம் நடத்தப்பட்டது. மெட்ராஸ் ஃபுசிலியர்ஸ் ரெஜிமண்ட் படைப்பிரிவைச் சேர்ந்த கர்னல் நீல் 1857 சிப்பாய் கலகத்தை அடக்கியதில் குறிப்பிடத்தக்க பங்கு வகித்தவர். லக்னௌ முற்றுகையின் போது கொல்லப்பட்ட நீலை இந்தியர்கள் வெறுத்தனர். அலகாபாத்தில் அவர் நிகழ்த்திய வன்செயல்களுக்காக அவரை “அலகாபாத்தின் கசாப்புக்காரன்” என்று அழைத்தனர். பிரித்தானிய ஆட்சியாளர்களுக்கு நீல் போற்றத்தக்க ஒரு படை வீரராக இருந்தார். எனவே சென்னையின் மவுண்ட் சாலையில் அவருக்கு ஒரு சிலை வைக்கப்பட்டது. 1927 இல் இந்திய விடுதலை இயக்கம் சென்னை மாகாணத்தில் சூடு பிடித்துக் கொண்டிருந்த போது இந்திய தேசியவாதிகள் அச்சிலையினை அகற்ற முடிவு செய்தனர்.
மேற்கோள்கள்
பகுப்பு:1927 நிகழ்வுகள் பகுப்பு:சென்னையின் வரலாறு பகுப்பு:இந்திய விடுதலைப் போரில் தமிழகம்
தமிழ் விசை (அன்ரொயிட்)
தமிழ் விசை எனப்படுவது ஆண்ட்ராய்டு மூலம் உயிரூட்டப்பட்ட தொலைபேசிகளில் தமிழில் எழுதுவதற்கு உருவாக்கப்பட்ட ஒரு நகர்பேசிச் செயலியாகும். ஆண்ட்ராய்டு தொலைபேசிகளில் இயல்பிருப்பான ஆதரவு தமிழ் மொழிக்கு இல்லாவிட்டாலும் இந்தச் செயலி மூலம் தமிழில் எழுதிக் கொள்ளக்கூடியதாக இருக்கின்றமை ஒரு சிறப்பியல்பாகும்.
செயலியின் பின்ணனி
தமழில் உள்ளிடுவதற்கு வேகமாகப் பிரபலமாகி வரும் அந்திரொயிட் இயங்குதளத்திற்கு ஒரு செயலி தேவை என்ற நோக்கை புரிந்து தமிழா குழுமத்துடன் இணைந்து ஜெகதீசன் என்ற தன்னார்வலர் இந்தச் செயலியை உருவாக்கி இலவசமாக அந்திரொயிட் சந்தையில் வெளியிட்டார். இதே வேளை இந்த செயலி திறந்த மூலமாகவும் கிடைக்கின்றது.
குரங்கு விளையாட்டு
குரங்கு விளையாட்டு சிறுவர் சிறுமியர் தொட்டு விளையாடும் விளையாட்டுகளில் ஒன்று.
உள்வட்டம் ஒன்று, வெளிவட்டம் ஒன்று போடுவர். பட்டவர் ஒருவர் தேர்ந்தெடுக்கப்படுவார். அவரைக் குரங்கு என்பர். அவரை நடுவில் உள்ள உள்வட்டத்துக்குள் உட்கார வைப்பர். மற்றவர்கள் வெளிவட்டக் கோட்டில் உட்காருவர். உரையாட்டுப்பாடல் நிகழும்.
பத்து என்றதும் எல்லாரும் எழுந்து ஓடுவர். குரங்கு பிடிக்கவேண்டும். பிடிபட்டவர் குரங்காக்கப்படுவார். ஓடுபவர் குரங்கு இருந்த வட்டத்துக்குள் நுழைந்துவிட்டால் தொடக்கூடாது.
கருவிநூல்
பகுப்பு:சிறுவர் விளையாட்டுகள் பகுப்பு:தமிழர் விளையாட்டுகள்
பாஅ வண்ணம்
வண்ணம் என்பது இங்குத் தமிழ்ப் பாடல்களில் (செய்யுளில்) அமைந்துள்ள நடைப்பாங்கைக் குறிக்கும். இந்தப் பாநடைப் பாங்கால் செய்யுளின் இசைப்பாங்கு வேறுபடும்.
அடிக்குறிப்பு
பகுப்பு:தமிழ்ப் பாடல்களின் நடைப்பாங்குகள்
அத்திப்பேடு ஊராட்சி
அத்திப்பேடு ஊராட்சி (Athipedu Gram Panchayat), தமிழ்நாட்டின் திருவள்ளூர் மாவட்டத்தில் உள்ள சோழவரம் வட்டாரத்தில் அமைந்துள்ளது. இந்த ஊராட்சி, பொன்னேரி சட்டமன்றத் தொகுதிக்கும் திருவள்ளூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2648 ஆகும். இவர்களில் பெண்கள் 1261 பேரும் ஆண்கள் 1387 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருவள்ளூர் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
உத்ரத்
உத்ரத் நெதர்லாந்து நாடின் மையத்தில் அமைந்துள்ள மாகாணமாகும். இதன் எல்லைகள் வடக்கே ஈமியர் ஏரியும், கிழக்கே கெல்டர்லேண்டும், தெற்கே ரைன் ஆறு மற்றும் லீக் ஆறும், மேற்கே தென் ஒல்லாந்தும், வடமேற்கே வடக்கு ஒல்லாந்தும் அமைந்துள்ளது.
இயற்கை அமைப்பு
மாகாணத்தில் மிகவும் கவர்ச்சிகரமான இயற்கைப் பகுதிகளில் ஒன்றான (வெட்ச்த்ஸ்டிரீக்) வேட்டுப் பகுதி, வட்டு ஆற்றின் இரு பக்கத்திலும் அமைந்துள்ளது. இந்த மாகாணத்தில் நெதர்லாந்தின் கிளை அலுவலகத்தின் தலைமையகத்தில் குடியேறிய ஒரு சர்வதேச இயற்கை பாதுகாப்பு அமைப்பு இயற்கைக்கான உலகளாவிய நிதி அமைப்பு (ஆங்கிலம்: WWF ) ஆகும். இயற்கை மற்றும் சுற்றுச்சூழல் அமைப்பு என்பது ஒரு தேசிய இயற்கை பாதுகாப்பு அமைப்பு ஆகும். அதன் தலைமையகம் இந்த மாகாணத்தில் (உத்ரத் நகரத்தில்) உள்ளது.
மேற்கோள்கள்
பகுப்பு:நெதர்லாந்தின் மாகாணங்கள்
கே. சி. கருப்பண்ணன்
'''கே. சி. கருப்பண்ணன்' (K.C.Karuppannan'', பிறப்பு:ஆகத்து 20, 1957) என்பவர் ஒரு தமிழக அரசியல்வாதியாவார். பள்ளி இறுதிவரை படித்துள்ளார். இவரது தொழில் விவசாயம் மற்றும் கல்வி நிறுவனம் நடத்துதல் ஆகும். இவர் 1972இல் கவுந்தப்பாடியை அடுத்த காட்டுவலசு கிளைச் செயலாளராக அரசியல்வாழ்வைத் துவக்கினார். 2001 முதல் 2006வரை பவானி சட்டப்பேரவை உறுப்பினராக இருந்த இவர் பின் 2006 ஆண்டு தேர்தலில் பவானி தொகுதியில் தோல்வியுற்றார். 2011 ஆண்டு பவானி நகராட்சித் தலைவராக தேர்ந்தெடுக்கப்பட்டார். 2016 ஆண்டு சட்டப்பேரவைக்கு பவானி தொகுதியில் இருந்து தேர்ந்தெடுக்கப்பட்டு, அப்போதைய முதல்வர் ஜெயலலிதாவால் தமிழக அமைச்சரவையில் சுற்றுச்சூழல் அமைச்சராக நியமிக்கப்பட்டார்.
மேற்கோள்கள்
பகுப்பு:வாழும் நபர்கள் பகுப்பு:1957 பிறப்புகள் பகுப்பு:ஈரோடு மாவட்ட நபர்கள் பகுப்பு:தமிழக முன்னாள் அமைச்சர்கள் பகுப்பு:15 ஆவது தமிழ்நாடு சட்டமன்ற உறுப்பினர்கள் பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள் பகுப்பு:தமிழக அரசியல்வாதிகள்
அதியமான்
அதியமான்(அதியன், அதிகன், அதிகமான், சத்தியபுத்திரன், சத்தியபுத்திரன் அதியன் )
சங்ககாலத்தில் அதிகன் நாட்டை தகடூரைத் தலைநகராகக் கொண்டு ஆண்ட அரசர்கள் ஆவர். சங்ககாலத் தகடூர் இக்காலத்தில் பழை தருமபுரி என்னும் பெயருடன் தருமபுரி அருகே விளங்கி வருகிறது. இப்போது அதியமான் கோட்டை தகடூரில் உள்ளது. இவர்கள் தமிழ்நாட்டின் மிகப் பழைய மரபு ஒன்றைச் சார்ந்தவர்கள் எனக் கருதப்படுகிறது. அதியர் மரபினர் சேரரின் கிளைக்குடிகளாக இலக்கியச் சான்றுகள் மூலமும் தொல்லியல் சான்றுகளின் மூலமும் அறியப்படுகிறார்கள். அதற்கு ஆதாரமாக,
இவற்றின் மூலம், அதியர் மரபினர் சேரரின் கிளை மரபினர் என்பதும், பிற்கால சோழருக்குக் கீழ் பிற்கால அதியர் மரபினனான விடுகாதழகிய பெருமாள் ஆட்சி செய்த நிலப்பரப்பும் அறியவருகிறது. மேலும், சிந்துவெளி எழுத்தாய்வு அறிஞரான இரா. மதிவாணன் அவர்கள், நியூ கினியாவுக்கு அருகிலுள்ள சாலமன் தீவில் இயற்கையாக விளைந்த கரும்புப் பயிரை கி.மு. 3000 கால அளவில் தமிழகத்திற்கு கொண்டு வந்து பயிரிட்ட சேரனின் பெயர் அதியஞ்சேரல், என்று கூறுகிறார். சங்க இலக்கியப்படி, கரும்பை முதன் முதலில் சங்ககால தமிழகத்திற்கு கொண்டு வந்து பயிரிட்டது அதியமான் மரபினர் என்றுள்ளது. இதிலிருந்தும், அதியஞ்சேரல் என்ற பெயரிலிருந்தும் அதியர் குடியினர் சேரரின் கிளைக்குடியினர் என்பதை மழவர் ஆவர் அறியலாம்.
சங்ககாலம்
தற்கால தருமபுரி மாவட்டம் தவிற, சங்ககால அதியர்கள் ஆட்சி செய்த நிலப்பரப்பு எது எது என்று முழுமையாக அறியப்படவில்லையென்றாலும், கி.மு. 3ஆம் நூற்றாண்டிலிருந்து கி.பி. 1ஆம் நூற்றாண்டு வரை இதுவரை கிடைத்துள்ள தொல்லியல் ஆதாரங்களையும் சங்க இலக்கிய ஆதாரங்களையும் வைத்து பார்க்கும் போது, அதியன் நாடு மலையமான் ஆட்சி செய்த திருக்கோவலூர் நாட்டின் எல்லை வரை நீண்டிருந்தது தெரியவருகிறது.
பிற்காலம்
பிற்கால அதியர் மரபினர், இதுவரை கிடைத்துள்ள இலக்கியம் மற்றும் தொல்லியல் ஆதாரங்கள் படி, பிற்கால சோழருக்குக் கீழ், கி.பி. 12ஆம் நூற்றாண்டின் பிற்பகுதி முதல் கி.பி. 13ஆம் நூற்றாண்டின் முற்பகுதி வரை, தற்கால ஆந்திரத்தில் உள்ள சித்தூர், தமிழ்நாட்டின் வட ஆற்காடு, தென் ஆற்காடு, சேலம், திருச்செங்கோடு ஆகிய பகுதிகளை உள்ளடக்கி ஆட்சி புரிந்தனர்.
சங்கப் பாடல்களில்
சங்கப் பாடல்களிலே அதியமான்கள் பற்றிய குறிப்புக்கள் உள்ளன. அதியர் கோமான் என்று அஞ்சியும் (அதியமான்) அவன் மகன் எழினியும் குறிப்பிடப்படுகின்றனர். எழினி அதியமான் எழினி என்றும் குறிப்பிடப்படுகிறான். சங்கப் புலவரான ஔவையாருக்கு நெடுமான் அஞ்சி நெருங்கியவனாக இருந்தான் என்று சங்கப் பாடல்கள் காட்டுகின்றன. நீண்ட ஆயுள் தரும் நெல்லிக்கனி அதியமானுக்கு கிடைத்த போது அதை தான் உண்ணாமல் ஔவையாரின் சேவைகருதி அவருக்கு ஈந்தான். ஔவைக்கு நெல்லிக்கனி ஈந்த அதியமான் நெடுமான் அஞ்சி அதிகன் என்றும் குறிப்பிடப்படுகிறான். இவன் கடையேழு வள்ளல்களில் ஒருவனாகக் குறிப்பிடப்படுகிறான். இவன் மகன் எழினியை மற்றொரு புலவர் கடையேழு வள்ளல்களில் ஒருவன் என்கிறார். அதியமான் நெடுமான் அஞ்சியின் முன்னோர் முதன் முதலாகத் தமிழ்நாட்டுக்குக் கரும்பைக் கொண்டுவந்து பயிரிட்டனர்.
அதியன், அதிகன் என்னும் சொற்கள் ஒருவனையே குறிப்பதால் ‘அத்தி’ என்னும் அரசனும் இக் குடியைச் சேர்ந்தவன் எனக் கொள்வது பொருத்தமானது என்றும் ‘அத்திமரம்’ இக் குடிமக்கள் தலைவனின் காவல்மரமாக இருந்திருக்கலாம் என்றும் கூறுவாருமுளர்.
அதியர் மரபு அரசர்கள்
அதியர் மரபு சேரர் மரபிலிருந்து எப்போது எப்படி முதன்முதலில் தோன்றியது என்பது தெரியவில்லையென்றாலும், கி.மு. 3ஆம் நூற்றாண்டைச் சேர்ந்த அசோகரின் காலத்தில் அசோகரால் வெட்டப்பட்ட இரண்டாம் பெரும்பாறை கல்வெட்டில், மூவேந்தர்களுடன் அதியர் பெயரும் குறிப்பிடப்பட்டுள்ளது. ஆகையால், குறைந்தபட்சம் கி.மு. 3ஆம் நூற்றாண்டிலேயே, அதியர்கள் ஆட்சி செய்துள்ளனர் என்பது தெரியவருகிறது. அக்கல்வெட்டு வெட்டப்பட்ட காலத்தில் ஆட்சி செய்த அதியர் மரபு அரசர்கள் பெயர்கள் தெரியவில்லையென்றாலும் அதற்கு பிந்தைய காலத்திலிருந்து பிற்கால சோழர் காலம் வரை ஐந்து அதியர் மரபு அரசர்கள் பல்வேறு இலக்கியம் மற்றும் தொல்லியல் சான்றுகள் மூலம் அறியப்படுகிறார்கள்.
அதியமான் பொகுட்டெழினி
அதியமான் பொகுட்டெழினி என்பவன் சங்ககாலத்தில் தகடூர் நாட்டை ஆண்ட ஒரு மன்னன். அதியமான் மரபைச் சேர்ந்த இம்மன்னன் அதியமான் நெடுமான் அஞ்சியின் மகன். இவனது தந்தையைப் பாடிய ஔவையார், அரிசில் கிழார் போன்ற புலவர்கள் இவனையும் பாடியுள்ளனர். இவனும் வீரத்திலும், கொடைச் சிறப்பிலும் புகழ் பெற்று விளங்கியது மேற்படி புலவர்களுடைய பாடல்கள் மூலம் தெரிகிறது.
அதியமானுக்கும் சேர மன்னனுக்கும் நிகழ்ந்ததாக இலக்கியங்கள் கூறும் தகடூர்ப் போர் இவனுக்கும் சேரனுக்கும் இடையிலேயே நிகழ்ந்ததாகக் கூறுவாரும் உளர். இப்போரில் இறந்தவன் பொகுட்டெழினியே அன்றி நெடுமான் அஞ்சி அல்ல என்கின்றனர் இவர்கள். இப்போர் பற்றி விபரிக்கும் தகடூர் யாத்திரை என்னும் நூல் முழுமையாகக் கிடைக்காததால் இது குறித்துத் தெளிவான முடிவு எதுவும் இல்லை. இந் நூலிலிருந்து இது வரை கிடைத்த பாடல்கள் எதிலும் மன்னர்களின் இயற் பெயர்கள் இடம்பெறவில்லை.
இம்மன்னனே சங்ககால அதியர் மரபின் கடைசி மன்னன் என வரலாற்றாளர்கள் கருதுகின்றனர்.
இராசராச அதியமான்
இராசராச அதியமான் என்பவன், 12 ஆம் நூற்றாண்டின் பிற்பகுதியில் தகடூர்நாட்டை ஆண்ட அரசன். சோழப் பேரரசுக்குக் கீழ்ப்பட்டு ஆட்சி செய்து வந்தான். இவன் மூன்றாம் குலோத்துங்க சோழன் காலத்தவன். சங்க காலத்துக் மன்னர்களான அதியமான் மரபினரில் எட்டாம் நூற்றாண்டுக்குப் பின்னர் அரசனாக அறியப்படும் முதல் மன்னன் இவனாவான். தகடூர்ப் பகுதியில் இவன் கோயில்களுக்குத் தானம் அளித்ததையும், திருப்பணிகள் செய்ததையும் குறிப்பிடும் பல கல்வெட்டுக்கள் கிடைத்துள்ளன.
இப்போது அதியமான் கோட்டை என்று அழைக்கப்படும் இடத்தில் இருந்த கோட்டையைக் கட்டியவன் இராசராச அதியமானே எனக் கருதப்படுகிறது. தருமபுரிப் பகுதியில் உள்ள மாட்லாம்பட்டி, இண்டமங்கலம் என்னும் ஊர்களுக்கு அருகே கண்டுபிடிக்கப்பட்ட பழங்காலத்து வழித்தூரம் குறிக்கும் கற்கள் இரண்டு அதியமான் பெருவழி என்னும் சாலையில் இருந்த நாவல்தாவளத்துக்கான தூரத்தைக் குறிக்கின்றன. இக் கற்களும் இதே மன்னன் காலத்தவை எனப்படுகின்றன.
விடுகாதழகிய பெருமாள்
விடுகாதழகிய பெருமாள் என்பவன் அதியர் மரபைச் சேர்ந்த ஒரு மன்னன். இவன் 12 ஆம் நூற்றாண்டின் பிற்பகுதியிலும், 13 ஆம் நூற்றாண்டின் தொடக்கப் பகுதியிலும் தகடூர் நாட்டை ஆட்சி செய்தவன். இவன் இப் பகுதியை ஆண்ட இராசராச அதியமானின் மகன். இவனது ஆட்சி சுமார் 25 ஆண்டுகள் நிலைபெற்றிருந்ததாகத் தெரிகிறது. சோழப் பேரரசுக்கு அடங்கி ஆட்சி புரிந்த இம்மன்னன் மூன்றாம் குலோத்துங்க சோழன் காலத்தவன். இவனது ஆட்சிப்பகுதி ஆந்திராவில் உள்ள சித்தூர், தமிழ் நாட்டின் வட ஆற்காடு, தென் ஆற்காடு, சேலம், திருச்செங்கோடு ஆகிய பகுதிகளையும் உள்ளடக்கி விரிவடைந்திருந்தது.
இவனது காலத்தைச் சேர்ந்தவையாகக் கிடைத்துள்ள கல்வெட்டுக்கள் இவன் சைவக் கோயில்களுக்குச் செய்த திருப்பணிகள் பற்றியும் சமணக் குடைவரை கோயில்களைப் புதுக்கி அமைத்தமை பற்றியும் கூறுகின்றன. வாணியம்பாடியில் உள்ள ஒரு சைவக் கோயிலில் சிவனுக்கு விடுகாதழகிய ஈசுவரமுடையார் என்ற பெயர் இருப்பதும், ஊத்தங்கரை என்னுமிடத்தில் விடுகாதழகிய பெரும்பள்ளி என்னும் சமணப் பள்ளி ஒன்று இருந்தது பற்றிக் கல்வெட்டுகள் கூறுவதாலும் சமணம், சைவம் இரண்டுக்கும் இம்மன்னன் உதவியளித்துச் சமயப் பொறையை கடைப்பிடித்து வந்தமை தெரிகிறது.
விடுகாதழகிய பெருமாளுக்குப் பின்னர் ஹொய்சளர் வலிமை பெற்றதால் சோழர்கள் தகடூர்ப் பகுதியில் தமது கட்டுப்பாட்டை இழந்ததுடன், அதியர் மரபினரின் ஆட்சியும் அற்றுப்போனது. விடுகாதழகிய பெருமாளே அதியர் மரபின் கடைசி மன்னனாவான்.
ஜம்பைக் கல்வெட்டு
அதியர்களை அசோகரின் கிர்னர் கல்வெட்டில் சத்தியபுத்திரர் என குறிபிடபட்டுள்ளது. இதற்கு ஆதாரமாக இக்விளங்குகின்றது. சங்ககாலத் தமிழ் இலக்கியமான புறநானூற்றில் பேசப்படுபவனும், தகடூர்த் தலைவனுமாகிய அதியமான் நெடுமான் அஞ்சியை ஒரு குகை வாழிடத்தைத் தானமாகக் கொடுத்ததை இக் கல்வெட்டு அறிவிக்கின்றது.
சங்ககால அரசன் ஒருவனின் பெயர் கொண்ட கல்வெட்டுச் சான்று ஒன்று கிடைத்தது இக் கல்வெட்டின் ஒரு சிறப்பு. அத்துடன், அதியமான் இக் கல்வெட்டில் "சதிய புத்தோ" என்னும் அடை மொழியுடன் குறிப்பிடப்பட்டுள்ளான். இதன்மூலம், கி.மு மூன்றாம் நூற்றாண்டில் மகத நாட்டை ஆண்ட அசோகனின் கல்வெட்டொன்றில், தன் நாட்டுக்கு வெளியேயுள்ள சேர, சோழ, பாண்டியர்களுடன் "சதிய புத்தோ" எனக் குறிப்பிடப்பட்டுள்ள அரசகுலம் எது என்பது குறித்து நிலவிய விவாதங்களுக்கும் முற்றுப்புள்ளி வைப்பதாக அமைந்ததும் இதன் இன்னொரு சிறப்பு ஆகும்.
உசாத்துணைகள்
பகுப்பு:தமிழ்நாட்டில் வாழ்ந்த வள்ளல்கள் * பகுப்பு:இந்திய அரசர்கள் பகுப்பு:சேரர் போர்கள்
வை. லட்சுமிநாராயணா
thumb| இந்தியாவின் 2004 அஞ்சல் முத்திரையில் லட்சுமிநாராயணா '''வை. லட்சுமிநாராயணா ( V. Lakshminarayana)''' (1911-1990) இவர் ஒரு இந்திய இசைக்கலைஞர் ஆவார். 1911 இல் கேரளாவில் பிறந்த இவர் 29 வயதில் இசை பேராசிரியரானார். இவரது மகன்கள் எல். வைத்தியநாதன், எல். சுப்பிரமணியம் மற்றும் எல்.சங்கர் ஆகியோரும் ஒரு குறிப்பிடத்தக்க இசைக்கலைஞர்கள் ஆவர்.
அமெரிக்காவின் லாஸ் ஏஞ்சலஸின் விட்டர் கல்லூரி இசை அகாதமியின் கால்-ஸ்டேட் பல்கலைக்கழகத்தின் பல உலக இசை விழாக்களில் வயலின் வாசித்தார். அமெரிக்காவின் இந்திய இசை இரசிகர்களால் வழங்கப்பட்ட `சங்கீத சக்ரவர்த்தி 'உட்பட பல விருதுகள் மற்றும் பட்டங்களால் இவர் கௌரவிக்கப்பட்டார்.
பேராசிரியர். லட்சுமிநாராயண ஐயர் வெளிநாடுகளில் உள்ள பல்கலைக்கழகங்களில் வருகை பேராசிரியராகவும் கலைஞராகவும் பணியாற்றினார். கலிபோர்னியாவின் கலிபோர்னியா கலை நிறுவனத்தின் வலென்சியாவில் வருகை பேராசிரியராக இருந்தார். இவர் தனது மகளும் இசையமைப்பாளருமான ஞானத்தின் இசையமைப்பிற்கு பல கீர்த்தனங்களையும் சிட்டாஸ்வரர்களையும் இயற்றினார்.
1992ஆம் ஆண்டில், சென்னை, மியூசிக் அகாடமி, வி. லட்சுமிநாராயண ஐயரின் பங்களிப்பை "ஹால் ஆஃப் ஃபேமில்" வைத்து கௌரவித்தது. இவரது நினைவாக அஞ்சலி செலுத்தும் வகையில் லட்சுமிநாராயண உலகளாவிய இசை விருதுகள் நிறுவப்பட்டுள்ளன. வி.லட்சுமிநாராயணனின் நினைவாக 2004 ல் இந்திய அரசு ஒரு அஞ்சல் முத்திரையை வெளியிட்டது.
குறிப்புகள்
பகுப்பு:1990 இறப்புகள் பகுப்பு:1911 பிறப்புகள்
பொன்சேய்-கிடாரங்கொண்டான்
இந்தியா-தமிழ்நாடு மாநிலம், நாகப்பட்டினம் மாவட்டம், கிடாரங்கொண்டான் ஊராட்சியில் பொன்சேய் கிராமம் உள்ளது. இது பூம்புகார்  சட்ட மன்றத் தாெகுதியிலும், மயிலாடுதுறை  நாடாளுமன்ற  தொகுதியின் கீழும் வருகிறது.
மக்கள் தொகை கிட்டத்தட்ட 1500 பேர் உள்ளனர்
பிற இணைப்புகள்
பகுப்பு:நாகப்பட்டினம் மாவட்டம்
காட்டு ஆமணக்கு
காட்டு ஆமணக்கு என்பது, (தாவர வகைப்பாடு : Jatropha) ஒரு கட்டுபாடற்ற விதைப் பயிர் ஆகும். இது தாவர எரிபொருளுக்கான சாத்திய மூலப்பொருள்.
2007ம் ஆண்டு கோல்ட்மான் சாக்ஸ் நிறுவனம் ஜட்ரோஃபா எதிர்காலத்தில் தாவர எரிபொருளை உருவக்ககூடிய பயிர்களில் முதன்மை பயிர் என்று வெளியிட்டுள்ளது.
இப்பயிரின் கழிப்பொருள்கள், தாவர உரங்களாகவும், சவுக்காரம் தயாரிப்பதற்கும், மற்றும் கால்நடைத்தீவனங்களாகவும் பயன்படுகின்றன.
சில ஜட்ரோஃபா இன தாவரங்கள் நச்சுதன்மை உடையதாகவும் மற்றும் ஆக்கிரமிப்பு தன்மையுடையாதாகவும் உள்ளன.
ஜேம்ஸ் சால்லிஸ்
ஜேம்ஸ் சால்லிஸ்(James Challis FRS;12 டிசம்பர் 1803 – 3 டிசம்பர் 1882) ஓர் இங்கிலாந்து வானியலாளர் ஆவார். ஜார்ஜ் ஏரி, லே வெரியர் ஆகியோர் நெப்டியூன் என்ற எட்டாவது கோளைக் கண்டறியும் முன்னரே அதைப்பற்றி முன்னரே ஊகித்தறிந்து 1846 இல் ஆய்வுகள் மேற்கொண்டவர். கேம்பிரிட்ஜ் அவதாணிப்பு நிலைய இயக்குநரும் ஆவார்.